Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: 4.2.6. Az Alkotmánybíróság – az Alkotmánybíróságról szóló 1989. évi XXXII. törvény (a továbbiakban: Abtv.) 43. § (4) és
Paragraph Index: 1181

2005. január 1–2010. december 30. napjáig egységesen kezelendõ jövedelemszerzõket két csoportba sorolta aszerint, hogy a különadó fizetésére kötelezettek a 2005–2009-es adóévekben, vagy 2010. január 1. és 2010. december 30-a között szerezték-e meg a különadójuk alapját képezõ jövedelmet: „[a]z adott adóévben megszerzett jövedelemhez igazodó tehertõl az Alkotmány 70/I. § hatályos (2) bekezdésében szereplõ öt éves, visszaható hatályú adóztatás lehetõsége eltér. A lényeges különbség abban áll, hogy a bevallással lezárt idõszakban az adóztatott ügyletek is lezárulnak az adóév végén. Az adóévben viszont lehet olyan szabályt alkotni, amely az adóév kezdetétõl alkalmazandó, ha ennek alkotmányosan elfogadható oka van, pl. a visszaélések megakadályozása.” A határozat többségi indokolása a 2005. január 1-jével kezdõdõ és 2009. december 31-én lezárt adóévekre nézve az emberi méltóság sérelmébõllevezethetõnek látta a különadó alkotmányellenességéneka megállapíthatóságát,míg a 2010-es esztendõben jövedelemszerzõknél „mindössze” a visszaható hatályt (mint a jogbiztonság alkotóelemét) látta megsértve: „[a]z emberi méltóság védelméhez való jog önmagában nem nyújt védelmet a visszaható hatályú jogalkotás ellen. Az ilyen jogalkotás – az Alkotmánybíróság gyakorlata értelmében (903/B/1990. AB határozat, ABH 1990, 250, 251.) – nem az emberi méltóság védelméhez való jogot, hanem a jogbiztonságot sérti.” Márpedig – a határozat többségi indokolása szerint – a támadott „adótörvény felülvizsgálata csak az Alkotmány olyan, tételesen meghatározott rendelkezéseire hivatkozva kezdeményezhetõ, amelyek között az Alkotmány 2. § (1) bekezdésében foglalt jogállamhoz tartozó jogbiztonság nem szerepel.” Hozzátesz ehhez a gondolatmenethez a testület többségi álláspontja még egy további, alkotmányjoginak nem tekinthetõ, így az alkotmánybírósági döntéshozatalban konklúzívnak sem minõsíthetõ, egyben bizonytalan hátterû (alapvetõen szociológiai) érvet is: „[a] bevételnek a különadó alapjába nem tartozó részére (2 és 3,5 millió forint) és az adóéven belüli törvénymódosításra, emiatt a bevétel megszerzése óta eltelt viszonylag rövid idõre tekintettel nem állapítható meg általánosságban az egyéni körülmények olyan mértékû elnehezülése, amely az emberi méltóság védelméhez való jog sérelmét felvethetné.”

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes